Grand Prix Malaysia 2013
Grand Prix Malaysia 2013 (nama rasmi: 2013 Formula 1 Petronas Malaysia Grand Prix) ialah sebuah perlumbaan bermotor Formula Satu yang telah berlangsung pada 24 Mac 2013 di Litar Antarabangsa Sepang di Selangor, Malaysia. Ini merupakan perlumbaan kedua pada musim 2013, dan merupakan Grand Prix Malaysia yang ke-15 sebagai pusingan Kejuaraan Dunia Formula Satu. Sebastian Vettel memenangi perlumbaan ini untuk Red Bull Racing, selepas bermula dari petak pertama. 